الموازیہ

الموازيہ فقہِ مالکی کی ایک نہایت اہم اور بنیادی کتاب ہے، جس کے مؤلف محمد بن ابراہیم بن زیاد ہیں، جو ابن المواز کے نام سے مشہور ہیں (وفات: 269ھ)۔ یہ کتاب مالکی فقہ کی عظیم ترین مراجع میں شمار ہوتی ہے۔ مشہور فقیہ قابسی نے اسے دیگر تمام ’’اُمّہات‘‘ (بنیادی مصادرِ فقہ) پر راجح قرار دیا۔ اُن کے مطابق ابن المواز نے اس کتاب میں مالکی فقہ کی شاخوں (فروع) کو اُن کے اصولوں پر استوار کیا ہے۔ کتاب کے ایک حصے میں انھوں نے امام شافعی اور اہلِ عراق کے بعض علمی مباحث پر بھی گفتگو کی۔ ابن المواز نے اپنی کتاب کی بنیاد اپنے شیوخ کی سماعات اور اُن کے اجتہادات پر رکھی۔

فقہِ مالکی کے عالم ہلالی کہتے ہیں:
’’فقہِ مالکی کی وہ بڑی معتبر بنیادی کتابیں جن پر اعتماد کیا جاتا ہے، یہ چار ہیں: المدونہ ، الموازيہ ، الواضحہ اور العتبيہ ۔‘‘المدخل إلى دراسة المذاهب الفقهية، جـ 1، صـ 150، طبعة دار السلام - القاهرة 
 روایاتِ الموازيہ 
اس کتاب کی ایک مشہور روایت دراس بن اسماعیل کی ہے، جو انھوں نے علی بن عبد اللہ بن ابی مطر سے روایت کی۔ ابن فرضی نے ایک دوسری روایت بھی ذکر کی ہے، جسے اندلس کے عالم ابن بطّال بن وہب تمیمی (وفات: 366ھ) نے ابن مطر سے نقل کیا۔ لیکن قاضی عیاض کے مطابق شمالی افریقہ میں یہ روایت اس وقت تک معروف نہ تھی۔ اس کو وہاں متعارف کرانے کا بڑا سہرا زیاد بن یونس الیحصبی (فقیہِ قیروان) کو جاتا ہے، جن کا علمی تعارف آج بہت کم باقی ہے۔نور البصر (ص: 180)

چوتھی صدی ہجری میں الموازيہ شمالی افریقہ کی سب سے زیادہ مقبول فقہی کتابوں میں شامل تھی۔ فقہِ مالکی کے پیچیدہ ترین مسائل اس میں جمع کر دیے گئے تھے اور مالکی فروع پر خاص توجہ دی گئی۔ کتاب کے بعض ابواب النوادر والزیادات میں بھی مذکور ہیں اور بعض ابواب الگ رسائل کی صورت میں مستقل طور پر روایت ہوئے۔
 الموازيہ کی تدوین، تبویب اور شروح 
’’کتب ابن المواز‘‘ کا ذکر امام ابن ابی زید قیروانی نے اپنی ’’مقدّمہ‘‘ میں کیا ہے، جس سے معلوم ہوتا ہے کہ ابن المواز کی چند اور تصانیف بھی الموازيہ کے اجزاء ہی تھیں۔ یہ بھی ’’کتاب‘‘ کے مختلف ابواب کی طرح ہیں، جیسے ’’مجموعہ ابن عبدوس‘‘ کی ساخت ہے۔ اس کتاب کے متعدد حصّے قیروان میں موجود تھے، جبکہ بہت سا مواد ’’کتاب النوادر‘‘ میں بھی منقول ہے۔

ابن ابی زید قیروانی اس پوری کتاب تک نہیں پہنچ سکے تھے، جیسا کہ ان کا یہ قول واضح کرتا ہے:
’’قِیلَ عَنِ ابنِ المَواز… یہ بات مجھے اُن سے پہنچی مگر ہمارے پاس ’کتاب الصوم‘ میں موجود نہیں۔‘‘
 اہمیت اور علمی مقام 
الموازيہ نہ صرف فقہ مالکی کی ایک مستند بڑی حوالہ جاتی کتاب ہے، بلکہ فقہی ’’اُمّہات‘‘ میں شامل ہونے کی وجہ سے مغرب اور مشرق دونوں خطّوں کے علما نے اس کی حفاظت، تحقیق اور تدریس پر خصوصی توجّہ دی۔ اس کے مخطوطات قیروان، جامعۃ القرویین اور پیرس کے علمی مراکز میں محفوظ ہیں۔

مشّرقی علما نے مالکی فقہ کی بنیادی کتب پر تحقیق اور تدوین کا جو علمی کردار ادا کیا، اس میں الموازية پر کام نمایاں ہے اور یہ اب بھی فقہ کے محققین کے لیے ایک اہم ماخذ ہے۔

==حوالہ جات|2}}

زمرہ:کتب فقہ مالکی